《次韵和宋中道再寄》
宋代·梅尧臣

鸿鴈北来声甚悲，黄昏野雀相并枝。
是时静默月色淡，摵摵风并摇枯衰。
夜深扣门兵卒至，八行文字曾无奇。
书尾又看诗两纸，若逢饮食充渴饥。
骏马明珠未入用，千金美价思燕随。
无盐嫫母正逞貌，越客未可言西施。
子虽淹回年且壮，不比老丑令人嗤。
朝廷得贤盛朱紫，玉阶金闼步委蛇。
圣君纳谏无不听，吾徒迹远空行危。
况乃庭下闻咸池，报书此方君可喜。
我心如此颇得之。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。